**ZMLUVA O DIELO**

číslo Objednávateľa:

číslo Zhotoviteľa:

**„Časť A.1 – Eurovelo 11\_úsek v katastrálnom území Družstevná pri Hornáde v rozsahu stavebných objektov: SO 01 Cyklistická cestička, SO 02 Cyklistický most a SO 03 Galéria**

**- vypracovanie**  **projektovej dokumentácie na stavebné povolenie (DSP) v podrobnostiach realizačného projektu (DRS)“**

podľa § 536 a nasl. zákona č. 513/1991 Zb. Obchodného zákonníka v znení neskorších predpisov (ďalej len „Obchodný zákonník“) a zákona č. 185/2015 Z. z. Autorský zákon v znení neskorších predpisov (ďalej len „Autorský zákon")

(ďalej len „zmluva")

**Čl. I.**

# ZMLUVNÉ STRANY

* 1. **Zmluvné strany**

## Objednávateľ: Košický samosprávny kraj

zastúpený: Ing. Rastislav Trnka, predseda

sídlo: Námestie Maratónu mieru 1, 042 66 Košice

IČO: 35541016

DIČ: 2021624924

bankové spojenie: Štátna pokladnica

číslo účtu: SK22 8180 0000 0070 0027 1435

osoba oprávnená

v technických veciach: Ing. Matej Ovčiarka, vedúci odboru regionálneho rozvoja

telefón: 055 / 61 96 650

e-mail: [matej.ovciarka@vucke.sk](mailto:matej.ovciarka@vucke.sk)

(ďalej ako „objednávateľ“)

**Zhotoviteľ:**

sídlo:

štatutárny zástupca:

kontakt:

e-mail:

IČO:

DIČ:

bankové spojenie:

číslo účtu/IBAN:

registrácia:

(ďalej ako ,,zhotoviteľ")

(objednávateľ a zhotoviteľ ďalej spolu aj ako „zmluvné strany“)

**PREAMBULA**

*Táto zmluva je výsledkom procesu verejného obstarávania zadávaním zákazky s nízkou hodnotou na obstaranie diela s názvom „Časť A.1 – Eurovelo 11\_úsek v katastrálnom území Družstevná pri Hornáde v rozsahu stavebných objektov: SO 01 Cyklistická cestička, SO 02 Cyklistický most a SO 03 Galéria - vypracovanie projektovej dokumentácie na stavebné povolenie (DSP) v podrobnostiach realizačného projektu (DRS)“, vrátane zabezpečenia právoplatných rozhodnutí, stanovísk dotknutých orgánov štátnej správy, samosprávy  
a organizácií vrátane správcov inžinierskych sietí, potrebných pre získanie právoplatného stavebného povolenia na realizáciu stavby cyklistickej trasy v katastroch obcí Družstevná  
pri Hornáde a Kostoľany nad Hornádom, ktorá je súčasťou Kostrovej siete cyklistických komunikácií v Košickom kraji (medzinárodná cyklotrasa Eurovelo 11), ktorý sa vykonal  
v súlade s § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len ,,ZVO").*

**ČL. II**

**PREDMET ZMLUVY**

1. Predmetom tejto zmluvy je záväzok zhotoviteľa, že pre objednávateľa vykoná dielo „Časť A.1 – Eurovelo 11\_úsek v katastrálnom území Družstevná pri Hornáde v rozsahu stavebných objektov: SO 01 Cyklistická cestička, SO 02 Cyklistický most a SO 03 Galéria - vypracovanie projektovej dokumentácie na stavebné povolenie (DSP) v podrobnostiach realizačného projektu (DRS)“ na realizáciu stavby cyklistickej trasy  
   v katastroch obcí Družstevná pri Hornáde a Kostoľany nad Hornádom, vrátane inžinierskej činnosti (ďalej len „projektová dokumentácia“ alebo „dielo“) v rozsahu podľa Prílohy č. 1 tejto zmluvy a v súlade s podmienkami podľa čl. III až čl. V tejto zmluvy a záväzok objednávateľa riadne a včas vypracované dielo prevziať a zaplatiť  
   za neho zhotoviteľovi dohodnutú cenu podľa čl. VI .
2. Zhotoviteľ sa zaväzuje, že dielo vykoná a odovzdá objednávateľovi v rozsahu a kvalite vymedzenej v tejto zmluve v termíne dohodnutom v čl. V bod 1 tejto zmluvy v sídle objednávateľa.
3. Dielo t.j.

„Časť A.1 – Eurovelo 11\_úsek v katastrálnom území Družstevná pri Hornáde v rozsahu stavebných objektov: SO 01 Cyklistická cestička, SO 02 Cyklistický most a SO 03 Galéria - vypracovanie projektovej dokumentácie na stavebné povolenie (DSP) v podrobnostiach realizačného projektu (DRS)“ podľa tejto zmluvy bude pozostávať z:

3.1 Kompletná projektová dokumentácia na stavebné povolenie v podrobnostiach realizačného projektu, spracovaná v rozsahu prílohy č. 3 Sadzobníka UNIKA 2020.

3.2 Inžinierska činnosť, ktorá pozostáva zo zabezpečenia právoplatných rozhodnutí, súhlasných stanovísk dotknutých orgánov štátnej správy, samosprávy a organizácií, vrátane správcov inžinierskych sietí dotknutých stavbou, potrebných pre získanie stavebného povolenia. Právoplatné rozhodnutia, súhlasné stanoviská budú súčasťou dokladovej časti finálnej projektovej dokumentácie stavby.

**Čl. III**

**PODMIENKY VYKONANIA DIELA**

1. Objednávateľ poskytne na základe písomného protokolu zhotoviteľovi do 3 dní odo dňa nadobudnutia účinnosti tejto zmluvy všetky dostupné podklady, ktorými disponuje a ktoré sú nevyhnutné pre vykonanie diela a ktoré sú špecifikované v Prílohe č. 1 tejto zmluvy.
2. Zhotoviteľ je povinný prevzaté podklady preukázateľne vrátiť objednávateľovi bez zbytočného odkladu od ich použitia, najneskôr však pri odovzdaní diela. Podklady odovzdané zhotoviteľovi za účelom vykonania diela sú vlastníctvom objednávateľa a zhotoviteľ ich nesmie použiť pre seba a ani pre akúkoľvek tretiu osobu bez výslovného predchádzajúceho písomného súhlasu objednávateľa. Zhotoviteľ znáša nebezpečenstvo vzniku škody na všetkých podkladových materiáloch až do ich odovzdania objednávateľovi.
3. Zmluvné strany sa dohodli, že projektová dokumentácia bude dodaná nasledovne:

3.1 Výkresová a textová časť dokumentácie v šiestich (6) vyhotoveniach v tlačenej papierovej forme a jeden (1x) v elektronickej forme na USB Flash disku vo formáte „.pdf“ a zároveň vo formátoch, v ktorých bola spracovaná („.doc“, „.xls“, „.dwg“, „.dgn“).

Výkresová časť dokumentácie aj v elektronickej forme vo formáte „.shp“.

Podrobný rozpočet v dvoch (2) tlačených vyhotoveniach v členení podľa Prílohy č. 1 tejto zmluvy a jeden (1x) v zhodnej elektronickej forme na USB Flash disku vo formáte „xls“.

3.2 V rámci inžinierskej činnosti zhotoviteľ zabezpečí právoplatné rozhodnutia, súhlasné stanoviská dotknutých orgánov štátnej správy, samosprávy a organizácií, vrátane správcov inžinierskych sietí dotknutých stavbou, v zmysle vypracovanej projektovej dokumentácie na stavebné povolenie, potrebných pre získanie stavebného povolenia. Právoplatné rozhodnutia, súhlasné stanoviská budú súčasťou dokladovej časti finálnej projektovej dokumentácie stavby.

1. Projektovú dokumentáciu sa zhotoviteľ zaväzuje spracovať v zmysle zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov a vyhlášky č. 453/2000 Z. z., ktorou sa vykonávajú niektoré ustanovenia stavebného zákona a v súlade s príslušnými právnymi predpismi. Pri spracovaní projektovej dokumentácie sa zhotoviteľ zaväzuje postupovať v zmysle technických podmienok TP 085/2019 „Navrhovanie cyklistickej infraštruktúry“, vydaných Ministerstvom dopravy a výstavby SR; v rozsahu k vykonávanému dielu podľa prílohy  
   č. 7 - 10 technických podmienok TP 03/2006 (TP 019) „Dokumentácia stavieb ciest“.
2. Technické a kvalitatívne podmienky projektovej dokumentácie musia zodpovedať platným slovenským technickým normám, normám platným pre jednotlivé práce a musia byť v súlade s právom Európskej únie a slovenskými technickými normami, ktorými sa prevzali európske normy.
3. Zhotoviteľ sa zaväzuje vykonať dielo riadne, na svoje náklady a na svoje nebezpečenstvo v termíne dohodnutom v čl. V bod 1 tejto zmluvy.
4. Zhotoviteľ sa zaväzuje, že zabezpečí zapracovanie všetkých pripomienok zo stanovísk dotknutých orgánov štátnej správy, samosprávy a organizácií, vrátane správcov inžinierskych sietí, do finálnej projektovej dokumentácie stavby.
5. Zhotoviteľ potvrdzuje, že sa v plnom rozsahu oboznámil s rozsahom a povahou predmetu zmluvy, že sú mu známe technické a kvalitatívne podmienky k jeho realizácii, a prehlasuje, že má odbornú kvalifikáciu, ktorá sa viaže k plneniu predmetu zmluvy a že disponuje takými kapacitami a odbornými znalosťami, ktoré sú k realizácii diela a k plneniu zmluvy potrebné a nevyhnutné a toto garantuje počas celej doby trvania tejto zmluvy ako aj do času odovzdania diela objednávateľovi. Objednávateľ sa zaväzuje riadne a včas zhotovené dielo prevziať v súlade s touto zmluvou a zaplatiť za dielo dohodnutú cenu podľa platobných podmienok dohodnutých v tejto zmluve.
6. Zmluvné strany sa zaväzujú navzájom si oznámiť bez zbytočného odkladu akékoľvek informácie dôležité pre naplnenie účelu tejto zmluvy. Zmluvné strany sa ďalej dohodli  
   na záväzku konštruktívnej a urýchlenej súčinnosti pri poskytnutí ďalších podkladov a vyjadrení, ktorých potreba vzíde počas vykonávania diela a pri riešení prípadných problémov.
7. Zhotoviteľ je povinný zvolať pracovné stretnutie so zástupcami objednávateľa k navrhnutému technickému riešeniu, ktoré sa uskutoční najneskôr do 30 dní od účinnosti tejto zmluvy.
8. Objednávateľ si vyhradzuje právo, že dané technické riešenie odsúhlasí do 5 pracovných dní odo dňa jeho predloženia zhotoviteľom.
9. Zhotoviteľ sa zaväzuje, že pripomienky a požiadavky predložené objednávateľom, ktoré si po vzájomnej dohode zmluvné strany odsúhlasia, zapracuje do projektovej dokumentácie. Zhotoviteľ sa zaväzuje, že  zašle objednávateľovi na odsúhlasenie kompletnú projektovú dokumentáciu najneskôr v lehote 10 pracovných dní pred termínom začatia zabezpečovania potrebných povolení a stanovísk v rámci inžinierskej činnosti. Objednávateľ sa zaväzuje odsúhlasiť, prípadne neodsúhlasiť projektovú dokumentáciu najneskôr v lehote 5 pracovných dní od jej doručenia zo strany zhotoviteľa. Ak sa objednávateľ k projektovej dokumentácii v uvedenej lehote nevyjadrí, má sa za to, že nemá pripomienky a projektovú dokumentáciu odsúhlasuje.
10. V prípade, ak zhotoviteľ nezapracuje pripomienky a požiadavky podľa predchádzajúceho bodu do projektovej dokumentácie a/alebo objednávateľ neodsúhlasí predložené technické riešenie alebo projektovú dokumentáciu, môže objednávateľ odstúpiť  
    od zmluvy bez nároku zhotoviteľa na odplatu prípadne bez nároku na náhradu škody vzniknutej pri spracovávaní projektovej dokumentácie.

**Čl. IV**

**SUBDODÁVATELIA**

1. Zmluvné strany sa výslovne dohodli, že zhotoviteľ môže zabezpečiť realizáciu časti diela prostredníctvom tretích osôb. Zhotoviteľ pritom zodpovedá objednávateľovi tak, akoby dielo vykonával sám. Zhotoviteľ je povinný počas trvania tejto zmluvy dodržiavať ustanovenia ZVO upravujúce využitie a zmenu subdodávateľov.
2. Zhotoviteľ je v súlade s § 41 ZVO povinný uvádzať aktuálne údaje o svojich subdodávateľoch, údaje o osobách oprávnených konať za subdodávateľov v rozsahu meno a priezvisko, adresa pobytu, dátum narodenia, údaje o predmete subdodávky  
   a podiele subdodávateľa na celkovej realizácii diela.
3. Zhotoviteľ sa zaväzuje bezodkladne oznámiť akúkoľvek zmenu údajov  
   o subdodávateľoch uvedených v Prílohe č. 2 tejto zmluvy spôsobom podľa tejto zmluvy. Nesplnenie tejto povinnosti sa považuje za podstatné porušenie zmluvy.
4. V prípade zámeru zhotoviteľa realizovať časť diela prostredníctvom subdodávateľa, nastúpenie nového subdodávateľa alebo zmeny pôvodného subdodávateľa uvedeného  
   v Prílohe č. 2 je zhotoviteľ povinný minimálne 5 pracovných dní vopred predložiť objednávateľovi na schválenie každého subdodávateľa. Súčasťou požiadavky bude vymedzenie rozsahu plnenia, ktoré bude pre zhotoviteľa realizovať subdodávateľ. Ďalej je povinný spolu so žiadosťou o zmenu subdodávateľa poskytnúť objednávateľovi všetky údaje a doklady preukazujúce splnenie podmienok účasti týkajúce sa osobného postavenia nového subdodávateľa s prihliadnutím na rozsah subdodávky. Navrhovaný subdodávateľ musí byť oprávnený dodávať tovar, poskytovať služby, resp. vykonávať stavebné práce v rozsahu predmetu subdodávky. V prípade, ak zhotoviteľ nedodrží vyššie uvedený mechanizmus týkajúci sa nahradenia pôvodného subdodávateľa a/alebo nastúpenia nového subdodávateľa, považuje sa to za podstatné porušenie tejto zmluvy  
   a objednávateľ je oprávnený odstúpiť od zmluvy v súlade s čl. X bod 4 tejto zmluvy. Zhotoviteľ nie je oprávnený bez písomného súhlasu objednávateľa previesť svoje práva  
   a záväzky podľa tejto zmluvy na nového subdodávateľa.
5. Objednávateľ si vyhradzuje právo na posúdenie a schválenie nastúpenia nového subdodávateľa alebo nahradenia pôvodného subdodávateľa novým subdodávateľom.
6. Zhotoviteľ je povinný vysporiadať všetky svoje záväzky voči subdodávateľom tak, aby mohol objednávateľ riadne užívať dielo zhotovené podľa tejto zmluvy.
7. V prípade, ak subdodávateľ spĺňa definičné znaky partnerov verejného sektora podľa § 2 zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov, musí byť zapísaný v registri partnerov verejného sektora. V prípade porušenia povinnosti zhotoviteľa podľa tohto bodu, resp. povinností zhotoviteľa týkajúcich sa subdodávateľov a ich zmeny podľa tohto článku, považuje sa toto porušenie za podstatné porušenie zmluvy s možnosťou uplatnenia sankcie podľa čl. IX bod 4 zmluvy zo strany objednávateľa.

**Čl. V**

**LEHOTY PLNENIA ZÁVÄZKOV**

1. Zhotoviteľ sa zaväzuje, že vykoná dielo **najneskôr do 5 mesiacov** odo dňa nadobudnutia účinnosti tejto zmluvy.
2. Riadnym a včasným vykonaním diela sa pre účely tejto zmluvy považuje riadne dokončenie diela bez vád a prípadných nedostatkov a jeho odovzdanie a prevzatie objednávateľom v sídle objednávateľa na základe preberacieho protokolu v termíne  
   na vykonanie diela dohodnutom v čl. V bod 1 tejto zmluvy.
3. Pri preberacom konaní sa preverí, či je záväzok zhotoviteľa splnený tak, ako je stanovené v tejto zmluve. Objednávateľ si vyhradzuje právo na kontrolu zjavných vád, chýb, nedostatkov, nedorobkov odovzdávaného diela. Vykonanie kontroly zo strany objednávateľa nezbavuje zhotoviteľa zodpovednosti za vady diela, ktoré existovali v čase odovzdania a prevzatia diela a ktoré vyšli najavo neskôr. Náklady na odstránenie zistených vád diela, alebo jeho časti, vrátane nedostatkov v kvalite, zistené podľa protokolu o prevzatí diela, znáša v celom rozsahu zhotoviteľ.
4. Zhotoviteľ nie je v omeškaní s vykonaním diela, ak vykonaniu diela bránia okolnosti, ktoré nie sú na strane zhotoviteľa (napr. neposkytnutie riadnej a včasnej súčinnosti  
   zo strany objednávateľa, nečinnosť orgánov verejnej správy alebo iných dotknutých subjektov alebo iné objektívne prekážky); to všetko ak zhotoviteľ o vzniku alebo hrozbe vzniku týchto okolností bezodkladne písomne informoval objednávateľa a objednávateľ tieto okolnosti a ich vplyv na termíny vykonania diela bez zbytočného odkladu nerozporoval alebo ich uznal. Objednávateľ si vyhradzuje právo odmietnuť prevziať dielo, ak vykazuje zjavné vady, chyby, nedostatky, nedorobky. V takom prípade objednávateľ nie je v omeškaní s prevzatím diela. Objednávateľ je dielo povinný prevziať iba v prípade, že:
5. neboli zistené žiadne vady diela, resp. jeho časti; to sa netýka drobných vád, ktoré nemajú vplyv na celkovú funkčnosť diela, na spôsobilosť diela na jeho riadne užívanie na účel, na ktorý je dielo určené;
6. dielo bolo vykonané v súlade s podmienkami a požiadavkami podľa tejto zmluvy a jej príloh;
7. zhotoviteľ spolu s dielom odovzdáva objednávateľovi aj všetky príslušné a potrebné dokumenty.

**Čl. VI**

**CENA DIELA**

1. Cena za zhotovenie diela v rozsahu podľa čl. II a čl. III tejto zmluvy je stanovená  
   v súlade so zákonom č. 18/1996 Z. z. o cenách v znení neskorších predpisov a vyhláškou č. 87/1996 Z. z., ktorou sa vykonáva zákon Národnej rady Slovenskej republiky  
   č. 18/1996 Z. z. o cenách v znení neskorších predpisov a predstavuje cenu najvýhodnejšej cenovej ponuky predloženej v rámci procesu verejného obstarávania realizovaného  
   v súlade s § 117 ZVO. Cena za zabezpečenie inžinierskej činnosti je súčasťou ceny  
   za dielo podľa bodu 2 tohto článku.
2. Cena za dielo je vo výške: bez DPH .......................... eur

20% DPH .......................... eur

s DPH .......................... eur

1. Cena uvedená v bode 2 tohto článku je pevná, nemenná a záväzná. Cena diela zahŕňa všetky výkony, náklady, odmeny a poplatky potrebné k riadnemu a včasnému vykonaniu diela, vrátane všetkých súvisiacich nákladov zhotoviteľa ako aj odmenu za udelenie licencie k dielu podľa článku XII tejto zmluvy. Zhotoviteľ sa nemôže odvolávať na svoje chyby, opomenutia a omyly, alebo akúkoľvek príčinu za účelom žiadania zvýšenia ceny. K zmene ceny diela počas doby trvania zmluvy môže dôjsť len v prípade zmeny sadzby DPH alebo v prípadoch podľa § 18 zákona č. 343/2015 Z. z. o verejnom obstarávaní  
   a o zmene a doplnení niektorých zákonov v znení neskorších predpisov.
2. Ak v priebehu vykonania diela nastanú zmeny a okolnosti, ktoré nebolo možné predvídať v procese verejného obstarávania, a ktoré budú mať podstatný vplyv na cenu a termín plnenia, zmluvné strany sa zaväzujú upraviť písomným dodatkom k tejto zmluve cenu a termín plnenia za dodržania podmienok podľa ustanovenia § 18 a ďalších ustanovení zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.
3. Objednávateľ neumožňuje čiastočnú fakturáciu.
4. Objednávateľ neposkytuje na vyhotovenie diela preddavky.
5. Zhotoviteľ zodpovedá za to, že sadzba dane z pridanej hodnoty je stanovená v súlade s platnými právnymi predpismi.

**Čl. VII**

**PLATOBNÉ PODMIENKY**

1. Podkladom pre úhradu ceny za dielo bude faktúra zhotoviteľa.
2. Faktúru za dielo podľa tejto zmluvy sa zhotoviteľ zaväzuje vystaviť až po odovzdaní a prevzatí diela objednávateľom bez vád. Prílohou faktúry bude protokol o odovzdaní a prevzatí diela. Zhotoviteľ je povinný vystaviť faktúru a doručiť ju na adresu objednávateľa.
3. Splatnosť faktúry je 30 dní odo dňa doručenia faktúry objednávateľovi.
4. Objednávateľ uhradí faktúru formou bezhotovostného platobného styku na účet zhotoviteľa uvedený v čl. I, bod 1.1. zmluvy. Za deň úhrady ceny za dielo sa považuje deň odpísania fakturovanej čiastky z účtu objednávateľa v prospech účtu zhotoviteľa.
5. Faktúra musí obsahovať všetky náležitosti daňového dokladu v súlade so zákonom č. 222/2004 Z. z. o dani z pridanej hodnoty v znení neskorších predpisov a so zákonom  
   č. 431/2002 Z. z. o účtovníctve v znení neskorších predpisov. Faktúra musí obsahovať:
6. poradové číslo faktúry;
7. označenie zhotoviteľa aj objednávateľa s uvedením ich obchodného mena, sídla (miesta podnikania, prípadne prevádzkarne), IČO a identifikačné číslo pre daň (DIČ);
8. označenie banky a číslo účtu, na ktorý sa má platiť, konštantný a variabilný symbol;
9. sumu, ktorá sa má platiť, základ dane, výšku dane;
10. dôvod (krátky popis) fakturácie s odkazom na túto zmluvu;
11. dátum vystavenia (vyhotovenia) faktúry, dátum dodania (deň podpisu protokolu o odovzdaní a prevzatí diela podľa tejto zmluvy) a dátum splatnosti faktúry;
12. všetky ostatné náležitosti účtovného a daňového dokladu v súlade s príslušnými právnymi predpismi.

Prílohou faktúry je:

1. písomné potvrdenie zhotoviteľa o tom, že táto faktúra predstavuje úplné a konečné vyrovnanie všetkých platieb za dielo, na zaplatenie ktorého má zhotoviteľ podľa tejto zmluvy právo;
2. Protokol o odovzdaní a prevzatí diela ako celku vyhotovený a zmluvnými stranami podpísaný v súlade s čl. V tejto zmluvy.
3. Nesprávne účtovanú, neúplnú alebo príslušnými dokladmi nedoloženú alebo inak chybnú faktúruvystavenú na základe tejto zmluvy alebo v súvislosti s ňou vráti objednávateľ  
   v lehote splatnosti späť zhotoviteľovi na opravu alebo doplnenie bez toho, aby tým bol  
   v omeškaní s jej úhradou; za deň doručenia faktúry sa v takom prípade považuje  
   až doručenie opravenej alebo doplnenej faktúry objednávateľovi.
4. Zmluvné strany sa dohodli, že zhotoviteľ nie je oprávnený bez písomného súhlasuobjednávateľa postúpiť akékoľvek práva a povinnosti, prípadne svoje pohľadávky z tejto zmluvy alebo pohľadávky s touto zmluvou súvisiace (napr. náhrada škody, vydanie bezdôvodného obohatenia) tretej strane, pričom zmluvné strany sa zároveň dohodli na tom, že uvedené obmedzenie pretrváva aj v prípade zániku tejto zmluvy.
5. V prípade reklamácie vád diela, resp. jeho časti, až do vyriešenia reklamácie pre zmluvné strany záväzným spôsobom objednávateľ nie je v omeškaní s úhradou ceny za dielo.

**Čl. VIII**

**ZODPOVEDNOSŤ ZA VADY DIELA**

1. Zhotoviteľ zodpovedá za to, že dielo je zhotovené podľa platných technických a právnych predpisov a tejto zmluvy ako aj podkladov získaných v rámci zistenia skutkového stavu zhotoviteľom, a že bude mať vlastnosti dojednané v tejto zmluve.
2. Všetky stavebné výrobky a materiály navrhované v príslušnej projektovej dokumentácií musia spĺňať vlastnosti stanovené zákonom č. 133/2013 Z. z. o stavebných výrobkoch a o zmene a doplnení niektorých zákonov v znení neskorších predpisov a technické požiadavky na požiarnu bezpečnosť pri výstavbe a pri užívaní stavby podľa vyhlášky č. 94/2004 Z. z., ktorou sa ustanovujú technické požiadavky na protipožiarnu bezpečnosť pri výstavbe a pri užívaní stavieb v znení neskorších predpisov.
3. Dielo má vady, ak dielo alebo akákoľvek vec (vrátane jej súčasti alebo príslušenstva), právo alebo iná majetková hodnota, ktorá je súčasťou predmetu zmluvy, sa nehodia  
   na účel určený v tejto zmluve alebo nezodpovedajú rozsahu a kvalite vymedzenej v tejto zmluve alebo neboli vykonané v súlade s touto zmluvou. Vadou diela sa rozumie aj odchýlka v kvalite, rozsahu a parametroch diela stanovených v tejto zmluve.Za vady diela sa považujú napríklad nesúlad zakresleného stavu so skutočným stavom, neuvedenie všetkých položiek v rámci výkazu výmer, resp. ich uvedenie v nesprávnom množstve a/alebo rozsahu oproti výkresovej časti a/alebo skutočnému stavu.
4. Zhotoviteľ zodpovedá za vady (i právne) diela, ktoré má dielo v čase jeho odovzdania objednávateľovi, aj keď vyjdú najavo až neskôr. Za vady vzniknuté po odovzdaní diela zodpovedá najmä vtedy, ak boli spôsobené porušením jeho povinností, a to nedodržaním platných noriem, neúplnou projektovou dokumentáciou, nesúladom textovej i výkresovej časti s výkazom výmer a rozpočtom, absenciou materiálu v rozpočte a z dôvodu iných zistených chýb, ak tieto vady akokoľvek ovplyvnia vydanie právoplatného stavebného povolenia.
5. Zhotoviteľ nezodpovedá za vady, ktoré boli spôsobené:

a) použitím podkladov prevzatých od objednávateľa a zhotoviteľ ani pri vynaložení všetkej odbornej starostlivosti, všetkého úsilia nemohol zistiť ich nevhodnosť,

b) použitím podkladov prevzatých od objednávateľa a ak na ich nevhodnosť upozornil objednávateľa a ten na ich použití výslovne trval.

1. Záručná doba je zmluvnými stranami dohodnutá v trvaní 5 rokov. Záručná doba začína plynúť odo dňa podpísania Protokolu o odovzdaní a prevzatí diela ako celku objednávateľom, pričom pre časti diela, na ktorých boli zistené vady a nedorobky  
   pri odovzdávaní a preberaní diela začína plynúť záručná doba dňom ich úplného odstránenia.
2. Objednávateľ je povinný bezodkladne, najneskôr do 5 pracovných dní po zistení vady uplatniť písomne reklamáciu a dohodnúť so zhotoviteľom lehotu na odstránenie vady. Vady zhotoveného diela uplatnené v záručnej dobe je zhotoviteľ povinný odstrániť bezplatne.
3. Zhotoviteľ sa zaväzuje, že v každom konkrétnom prípade riadne reklamovanú vadu odstráni spôsobom a v termíne dohodnutom s objednávateľom. Pokiaľ nebude dohodnuté inak zhotoviteľ sa zaväzuje začať s odstraňovaním reklamovaných vád bez zbytočného odkladu po doručení reklamácie. Vady sa zhotoviteľ zaväzuje odstrániť podľa písomnej dohody a závislosti od charakteru konkrétnej vady, vždy však v čo možno najkratšom čase, najneskôr však v lehote do 5 pracovných dní odo dňa doručenia reklamácie. Pokiaľ zhotoviteľ neodstráni vady v dohodnutej lehote, má objednávateľ právo odstrániť vady sám alebo prostredníctvom tretej osoby, a to na náklady zhotoviteľa. Ustanovenia tejto zmluvy o zmluvnej pokute tým nie sú dotknuté. Ustanovenia tejto zmluvy o práve objednávateľa odstúpiť od zmluvy tým nie sú dotknuté.
4. Zhotoviteľ nesie plnú zodpovednosť za škody vzniknuté objednávateľovi v dôsledku nesplnenia zmluvných podmienok.
5. Zhotoviteľ nesie zodpovednosť za všetky škody vzniknuté objednávateľovi alebo tretím osobám v dôsledku zhotovovania diela podľa tejto zmluvy. Za škodu sa na účely tejto zmluvy považujú aj sankcie (pokuty) uložené príslušnými štátnymi orgánmi a orgánmi verejnej správy v súvislosti s plnením tejto zmluvy, pričom uloženie takýchto sankcií oprávňuje objednávateľa bez ďalšieho kedykoľvek od tejto zmluvy odstúpiť.
6. V prípade, ak vada diela spočíva v nesúlade zakresleného stavu so skutočným stavom a/alebo neuvedení všetkých položiek v rámci výkazu výmer a/alebo ich uvedenie v nesprávnom množstve a/alebo rozsahu oproti výkresovej časti a/alebo skutočnému stavu, v dôsledku ktorých objednávateľovi vzniknú akékoľvek ďalšie náklady súvisiace s realizáciou stavebných prác, podkladom pre ktoré je dielo, zhotoviteľ je povinný zaplatiť objednávateľovi zmluvnú pokutu v sume rovnajúcej sa cene týchto stavebných prác naviac.

**Čl. IX**

**SANKCIE**

1. V prípade, že bude objednávateľ v omeškaní s úhradou faktúry(po splnení platobných podmienok), je zhotoviteľ oprávnený požadovať od objednávateľa úrok z omeškania  
   vo výške podľa všeobecne záväzných právnych predpisov.
2. V prípade omeškania zhotoviteľa s riadnym a včasným vykonaním a odovzdaním diela, je objednávateľ oprávnený požadovať od zhotoviteľa zmluvnú pokutu vo výške 0,1 %  
   z ceny diela s DPH za každý aj začatý deň omeškania.
3. Zmluvné strany sa dohodli, že za omeškanie zhotoviteľa s odstránením vád diela v lehote dohodnutej pri reklamačnom konaní, je objednávateľ oprávnený požadovať  
   od zhotoviteľa zmluvnú pokutu vo výške 66,00 eur za každý aj začatý deň omeškania  
   až do odstránenia vád, a to za každú reklamovanú vadu osobitne.
4. V prípade akéhokoľvek iného porušenia povinnosti zhotoviteľa vyplývajúcej mu z tejto zmluvy je objednávateľ oprávnený účtovať zhotoviteľovi zmluvnú pokutu vo výške  
   0,5 % z  ceny diela s DPH.
5. Uplatnením sankčných postihov zo strany objednávateľa voči zhotoviteľovi nezaniká povinnosť zhotoviteľa nahradiť objednávateľovi všetky škody, ktoré mu vzniknú v súvislosti s porušením povinností zhotoviteľa podľa tejto zmluvy a/alebo ostatných všeobecne záväzných právnych predpisov, a to v ich plnej výške. Ak zhotoviteľ spôsobil porušením povinností objednávateľovi škodu, objednávateľ je oprávnený požadovať jej náhradu v celom rozsahu.
6. Zmluvné strany sa dohodli, že objednávateľ je oprávnený jednostranne započítať akúkoľvek svoju peňažnú pohľadávku (t.j. aj nesplatnú) voči zhotoviteľovi, vzniknutú na základe tejto zmluvy alebo v súvislosti s ňou proti akejkoľvek peňažnej pohľadávke zhotoviteľa.
7. Zmluvnými pokutami nie je dotknutý nárok zmluvnej strany na náhradu škody, ktorá jej porušením vznikla, a to ani vo výške prevyšujúcej zmluvnú pokutu.

**Čl. X**

**TRVANIE A ZÁNIK ZMLUVY**

1. Zmluva sa uzatvára na dobu určitú, a to do doby riadneho vykonania diela.
2. Zmluvné strany sa dohodli, že právny vzťah založený touto zmluvou je možné ukončiť:

a) písomnou dohodou,

b) odstúpením od zmluvy.

1. Odstúpenie od tejto zmluvy musí byť vykonané písomne, musí byť doručené druhej zmluvnej strane a musí v ňom byť uvedený konkrétny dôvod odstúpenia, inak sa nepovažuje za odstúpenie od tejto zmluvy. Odstúpením od tejto zmluvy sa táto zmluva neruší od počiatku, ale až odo dňa doručenia písomného oznámenia o odstúpení od tejto zmluvy druhej zmluvnej strane.
2. Objednávateľ je oprávnený odstúpiť od tejto zmluvy z dôvodov ustanovených v Obchodnom zákonníku, z dôvodov stanovených v tejto zmluve a z dôvodu podstatného porušenia tejto zmluvy zo strany zhotoviteľa. Za podstatné porušenie tejto zmluvy  
   zo strany zhotoviteľa sa rozumie najmä, ak:
3. zhotoviteľ nie je schopný plniť zmluvný záväzok. Za stratu schopnosti zhotoviteľa plniť zmluvný záväzok sa považuje:

1. nespôsobilosť zhotoviteľa aj napriek písomnej výzve vykonávať dielo dohodnutým spôsobom (po stránke kvalitatívnej, technickej, organizačnej) a/alebo v dohodnutom termíne;

2. postup alebo priebežný výsledok realizácie diela zhotoviteľom, ktorý vedie preukázateľne a nepochybne k vadnému plneniu zmluvy;

3. vadné plnenie zhotoviteľa, na ktoré bol objednávateľom v priebehu realizácie písomne upozornený a ktoré zhotoviteľ napriek tomuto upozorneniu neodstránil v primeranej lehote, ktorú mu k tomuto účelu objednávateľ poskytol;

1. zhotoviteľ mešká s plnením podľa tejto zmluvy o viac ako 15 dní,
2. dôjde k opakovanému porušeniu povinností zhotoviteľa ustanovených v tejto zmluve,
3. dielo má neodstrániteľné vady,
4. zhotoviteľ prehlásil, že dielo nevykoná,
5. dôjde k nedodržaniu ceny diela podľa čl. VI bod 2 zmluvy,
6. zhotoviteľ nepodstatne porušil túto zmluvu a zároveň nevykonal nápravu v dodatočnej primeranej lehote poskytnutej mu objednávateľom,
7. je zhotoviteľ v bankrote alebo je platobne neschopný, vstúpi do likvidácie alebo  
   na majetok zhotoviteľa bol podaný návrh na vyhlásenie konkurzu alebo návrh  
   na povolenie reštrukturalizácie zhotoviteľa,
8. zhotoviteľ nie je schopný plniť zmluvný záväzok z dôvodu straty odbornej spôsobilosti a/ alebo oprávnenia dodať dielo podľa tejto zmluvy.
9. Zhotoviteľ je oprávnený odstúpiť od tejto zmluvy z nasledovných dôvodov:
10. objednávateľ požaduje také vlastnosti diela, ktoré by boli v rozpore s platnými právnymi predpismi alebo ktoré sú napriek písomnému upozorneniu zhotoviteľa zjavne nevhodné;
11. objednávateľ písomne oznámi zhotoviteľovi, že nemôže splniť svoje záväzky vyplývajúce zo zmluvy;
12. z dôvodov stanovených Obchodným zákonníkom.
13. V prípade nepodstatného porušenia zmluvy sú zmluvné strany oprávnené od zmluvy odstúpiť po márnom uplynutí primeranej lehoty stanovenej v písomnej výzve zmluvnej strany na odstránenie nedostatku, ktorý je v rozpore s touto zmluvou, prílohami a právnymi predpismi. Ak sa zmluvné strany v písomnej výzve nedohodnú inak, platí, že primeranou lehotou sa v zmysle predchádzajúcej vety považuje 7 kalendárnych dní.
14. Odstúpením objednávateľa od zmluvy nie je dotknuté právo objednávateľa na náhradu škody alebo zmluvnú pokutu.
15. Dielo nie je zhotoviteľ bez súhlasu objednávateľa oprávnený poskytnúť iným osobám než objednávateľovi. Porušenie tejto povinnosti sa považuje za podstatné porušenie tejto zmluvy.
16. V prípade zániku tohto zmluvného vzťahu písomnou dohodou, zmluvný vzťah zaniká dňom uvedeným v dohode, v ktorej sa upravia aj vzájomné nároky zmluvných strán vzniknuté už zo splnených zmluvných povinností, resp. nároky vzniknuté z porušenia povinností.
17. V prípade, že dôjde k odstúpeniu od tejto zmluvy na strane zhotoviteľa bez zavinenia objednávateľa, je objednávateľ oprávnený fakturovať zhotoviteľovi zmluvnú pokutu  
    vo výške 10 % z celkovej ceny diela.
18. Ak dôjde k zrušeniu alebo odstúpeniu od tejto zmluvy na strane objednávateľa bez zavinenia zhotoviteľa, bude zhotoviteľ fakturovať objednávateľovi práce rozpracované ku dňu zrušenia alebo odstúpenia od zmluvy vo výške podľa rozsahu vykonaných prác  
    na predmete zmluvy.
19. V prípade predčasného ukončenia zmluvy z dôvodov uvedených v tomto článku zmluvy je zhotoviteľ povinný bezodkladne, najneskôr však v lehote 5 dní odo dňa zániku zmluvy, odovzdať objednávateľovi neukončené dielo spolu s príslušnou dokumentáciou. Zhotoviteľ je povinný bezodkladne upozorniť objednávateľa na všetky opatrenia, ktoré je potrebné urobiť v záujme odvrátenie akejkoľvek hroziacej škody na neukončenom diele alebo zmiernenia jej následkov.
20. Vlastnícke právo k neukončenému dielu, prechádza na objednávateľa odovzdaním neukončeného diela; v prípade, ak nedošlo k odovzdaniu neukončeného diela v lehote na odovzdanie neukončeného diela uvedenej v bode 12 tohto článku zmluvy, vlastnícke právo k neukončenému dielu prechádza na objednávateľa uplynutím tejto lehoty. V prípade zániku tejto zmluvy pred zhotovením diela podľa tejto zmluvy má zhotoviteľ právo na zaplatenie ceny diela v rozsahu skutočne vykonaných prác na diele ku dňu zániku tejto zmluvy.

**ČL. XI**

**OSTATNÉ USTANOVENIA**

1. Zhotoviteľ je povinný na požiadanie objednávateľa informovať objednávateľa o stave rozpracovaného diela, a to v lehote 7 dní od požiadania. Za požiadanie sa považuje písomná alebo e-mailová žiadosť zaslaná zhotoviteľovi na adresu uvedenú v záhlaví tejto zmluvy(e-mail sa považuje za doručený momentom jeho odoslania zhotoviteľovi  
   na adresu uvedenú v záhlaví zmluvy aj keď sa adresát o obsahu zásielky nedozvedel).
2. Zhotoviteľ sa zaväzuje, že pri vykonávaní diela bude postupovať s odbornou starostlivosťou, zaväzuje sa dodržiavať všeobecne záväzné právne predpisy, technické normy, ako aj podmienky tejto zmluvy.
3. Objednávateľ sa zaväzuje pri vykonávaní diela poskytnúť zhotoviteľovi súčinnosť v nevyhnutne potrebnom rozsahu, spočívajúcu najmä v spresnení podkladov, odovzdaní doplňujúcich údajov, stanovísk, ktorých potreba vznikne v priebehu plnenia tejto zmluvy, pokiaľ nimi objednávateľ disponuje, alebo sú mu známe.
4. Vlastníkom zhotoveného diela, ako aj jeho častí je objednávateľ. Nebezpečenstvo škody na zhotovovanom diele znáša až do protokolárneho odovzdania a prevzatia diela ako celku zhotoviteľ.
5. Zmluvné strany sa dohodli, že ak niektorá zmluvná strana bude mať informáciu o akejkoľvek skutočnosti alebo okolnosti, ktorá by mohla priamo či nepriamo zmariť alebo podstatne sťažiť plnenie predmetu tejto zmluvy, je táto zmluvná strana povinná okamžite o tejto skutočnosti alebo okolnosti vyrozumieť druhú zmluvnú stranu.
6. Zmluvné strany sa dohodli, že zhotoviteľ je povinný poskytnúť objednávateľovi súčinnosť nevyhnutnú pri vysvetľovaní diela ako súťažného podkladu za účelom výberu zhotoviteľa na realizáciu stavby v súlade so ZVO. Zhotoviteľ je povinný v tejto súvislosti pripraviť odpovede pre objednávateľa na otázky uchádzačov týkajúcich sa diela podľa tejto zmluvy, a to najneskôr do 48 hodín od vyžiadania objednávateľom prostredníctvom elektronickej komunikácie. Táto povinnosť zhotoviteľa platí aj po skončení platnosti a účinnosti tejto zmluvy z akéhokoľvek dôvodu.
7. Ak sa zhotoviteľ pri plnení tejto zmluvy dozvie informácie verejne neprístupné  
   a súvisiace s objednávateľom je povinný o nich zachovávať mlčanlivosť.
8. V prípade porušenia povinnosti podľa bodu 7 tohto článku je objednávateľ oprávnený požadovať od zhotoviteľa zaplatenie zmluvnej pokuty vo výške 3.000,00,-EUR, a to  
   za každé jedno porušenie danej povinnosti s tým, že zaplatením zmluvnej pokuty nie je dotknutý nárok na náhradu škody spôsobenej prípadným porušením týchto povinností.

**Čl. XII**

**LICENCIA**

1. Zhotoviteľ vyhlasuje a potvrdzuje, že v prípade, ak pri splnení záväzku z tejto zmluvy vznikne dielo, ktoré je predmetom ochrany podľa Autorského zákona (ďalej aj len ako „autorské dielo“ alebo „dielo“*),* jeho dodaním podľa tejto zmluvy sa objednávateľ stáva výhradným vykonávateľom majetkových práv autora k autorskému dielu, pričom sa  
    na jeho postavenie a práva aplikuje primerane postavenie objednávateľa v zmysle § 91 Autorského zákona, a to počas celej doby trvania autorských práv k autorskému dielu, ak z kogentných ustanovení právnych predpisov nevyplýva inak. V uvedenom rozsahu je zhotoviteľ povinný strpieť výkon majetkových práv a sám ich nevykonávať. Rovnako platí, že zhotoviteľ je povinný zabezpečiť riadne splnenie povinností podľa predchádzajúcej vety tohto bodu vo vzťahu k akýmkoľvek tretím osobám (subdodávateľom), prostredníctvom ktorých vykoná autorské dielo podľa tejto zmluvy, ak z kogentných ustanovení právnych predpisov nevyplýva inak.
2. Pri výkone majetkových práv autora už objednávateľom k dielu zhotoviteľ nesmie udeliť tretej osobe súhlas na použitie diela a sám je povinný sa zdržať výkonu majetkových práv k dielu.
3. Objednávateľ môže právo na výkon majetkových práv autora k dielu postúpiť tretej osobe.
4. Majetkové práva autora k dielu, ktoré je oprávnený vykonávať vo svojom mene a na svoj účet výlučne objednávateľ, spočívajú najmä v práve použiť dielo a aj udeľovať súhlas  
   na každé použitie diela, a to najmä na spracovanie diela, spojenie diela s iným dielom, ďalej zaradenie diela do databázy, vyhotovenie rozmnoženiny diela, verejné rozširovanie originálu diela alebo rozmnoženiny diela prevodom, vypožičaním alebo nájmom, resp. uvedenie diela na verejnosti a na ďalšie spôsoby použitia diela podľa Autorského zákona nevyhnutné na dosiahnutie účelu tejto zmluvy.
5. Odmena za vytvorenie autorského diela je už zahrnutá v celkovej odmene podľa tejto zmluvy a zhotoviteľ nemá nárok na ďalšiu osobitnú odmenu za vytvorenie autorského diela a za jeho používanie objednávateľom alebo tretími osobami.
6. Objednávateľ má právo použiť dielo v územne ako aj vecne neobmedzenom rozsahu  
   a počas celej doby trvania majetkových práv autora.
7. Pri výkone majetkových práv autora zhotoviteľ udeľuje objednávateľovi aj súhlas na:

- zverejnenie diela,

- označenie diela menom, obchodným menom alebo názvom objednávateľa, a to bez povinnosti uvádzať aj meno zhotoviteľa ako autora,

- dokončenie diela, zmenu diela alebo iný zásah do diela.

1. Zhotoviteľ zároveň udeľuje objednávateľovi súhlas na vykonávanie akýchkoľvek  
   a všetkých úprav alebo nadstavieb autorského diela, ako aj jeho spracovanie alebo zahrnutie do iného diela, ktoré sa tak môže stať súčasťou iného diela, a to bez povinnosti akejkoľvek osobitnej odplaty alebo aj bez potreby osobitného súhlasu zhotoviteľa.
2. Zhotoviteľ sa zaväzuje odškodniť objednávateľa v prípade, ak objednávateľ bude zaviazaný uhradiť akejkoľvek tretej osobe akúkoľvek škodu, bezdôvodné obohatenie, náhradu, kompenzáciu, zmluvnú pokutu alebo inú sankciu, ktorej dôvod spočíval  
   v nevysporiadaní autorských práv alebo práv súvisiacich s autorským právom obsiahnutých v autorskom diele a objednávateľ tento sľub odškodnenia prijíma; uvedené sa nevzťahuje na autorské práva alebo práva súvisiace s autorským právom týkajúce sa podkladov, ktoré zhotoviteľovi poskytol objednávateľ a ktoré sa stali súčasťou autorského diela.
3. Zhotoviteľ vyhlasuje a zaručuje sa, že vo vzťahu k autorskému dielu, k jeho akýmkoľvek súčastiam a vo vzťahu k všetkým a akýmkoľvek právam k nemu udeleným objednávateľovi podľa zmluvy:

- vysporiadal alebo vysporiada na svoju zodpovednosť a náklady všetky nároky osôb, ktoré sa podieľali na tvorbe autorského diela (vrátane svojich subdodávateľov), resp. predmetov autorského práva obsiahnutých v autorskom diele;

- zabezpečí všetky potrebné súhlasy a oprávnenia od osôb, ktoré sa podieľali na tvorbe autorského diela, resp. predmetov autorského práva alebo iného práva obsiahnutých  
v autorskom diele, ktoré sa vyžadujú v zmysle Autorského zákona a príslušných právnych predpisov, vrátane súhlasu podľa § 11 a nasl. zákona č. 40/1964 Zb. Občiansky zákonník v platnom znení;

- je na základe dohody s autormi autorského diela jediným subjektom oprávneným  
na výkon majetkových práv k autorskému dielu a je oprávneným vykonávateľom všetkých a akýchkoľvek majetkových práv k predmetom autorského práva, ktoré sú obsiahnuté v autorskom diele.

Vyhlásenia v tomto bode zmluvy sa nevzťahujú na autorské práva alebo práva súvisiace s autorským právom týkajúce sa podkladov, ktoré zhotoviteľovi poskytol objednávateľ a ktoré sa stali súčasťou autorského diela.

1. Pre prípad, ak sa z akéhokoľvek dôvodu objednávateľ nestane vo vzťahu k autorskému dielu výhradným vykonávateľom majetkových práv, zhotoviteľ udeľuje objednávateľovi licenciu k autorskému dielu, t.j. súhlas na použitie diela, a to od momentu odovzdania tohto autorského diela objednávateľovi. Licencia sa udeľuje v nasledovnom rozsahu:

* spôsob použitia - všetky známe formy použitia autorského diela v čase uzatvorenia tejto zmluvy, najmä na spôsoby použitia uvedené v bode 4 v tomto článku zmluvy;
* obdobie licencie - počas celej doby trvania výhradných majetkových práv  
  k autorskému dielu podľa Autorského zákona;
* územie - bez územného obmedzenia, ako aj bez vecného obmedzenia;
* licencia je výhradná;
* objednávateľ je oprávnený udeliť tretej osobe sublicenciu v rozsahu udelenej licencie alebo túto licenciu alebo jej časť postúpiť na akúkoľvek tretiu osobu; Zhotoviteľ týmto zároveň poskytuje objednávateľovi svoj výslovný a neodvolateľný súhlas na udelenie sublicencie tretej osobe, ako aj na postúpenie licencie alebo jej časti. Objednávateľ nie je súčasne povinný výhradnú licenciu použiť. Udelenie sublicencie alebo postúpenie licencie (alebo jej časti) na tretiu osobu môže byť vykonané aj inou formou ako písomnou (t. j. na platnosť sublicencie alebo postúpenie licencie, resp. jej časti, sa nevyžaduje písomná forma),
* odmena za licenciu je už zahrnutá v celkovej odmene podľa tejto zmluvy a zhotoviteľ nemá nárok na ďalšiu osobitnú odmenu za udelenú licenciu.

1. Ustanovenia tohto článku zmluvy platia i skončení platnosti a účinnosti zmluvy  
   z akéhokoľvek dôvodu.

**ČL. XIII**

DORUČOVANIE

1. Zmluvné strany sa dohodli, že písomnosti obsahujúce právne významné skutočnosti podľa tejto zmluvy si budú doručovať poštou, formou doporučenej zásielky alebo osobne. Písomnosťou obsahujúcou právne významné skutočnosti podľa tejto zmluvy je najmä odstúpenie od zmluvy, reklamácia, resp. uplatnenie vád diela. Zmluvné strany sa dohodli, že ich vzájomná korešpondencia sa bude zasielať na adresy uvedené v záhlaví tejto zmluvy, pokiaľ zo zmluvy nevyplýva inak. Až do okamihu doručenia písomného oznámenia o zmene kontaktnej adresy sa považuje za adresu určenú na doručovanie adresa uvedená v záhlaví zmluvy.
2. Pri doručovaní prostredníctvom pošty sa zásielka považuje za doručenú dňom jej doručenia na adresu podľa predchádzajúceho bodu tohto článku zmluvy. Za deň doručenia zásielky sa považuje aj deň, v ktorý zmluvná strana, ktorá je adresátom, odoprie doručovanú zásielku prevziať, alebo deň vrátenia sa nedoručenej zásielky späť odosielateľovi, i keď sa adresát o obsahu zásielky nedozvedel. Listina adresovaná zmluvnej strane, ktorá je doručovaná osobne, sa považuje za doručenú tejto strane okamihom, keď túto prevezme alebo ju odmietne prevziať.

Čl. XIV

ZÁVEREČNÉ USTANOVENIA

1. Zmluvné strany sa dohodli, že právne vzťahy bližšie touto zmluvou neupravené sa riadia ustanoveniami všeobecne záväzných právnych predpisov platných a účinných na území Slovenskej republiky, najmä Obchodným zákonníkom.
2. Zmluvné strany sa dohodli, že spory, ktoré by mohli vzniknúť pri plnení zmluvných povinností z tejto zmluvy, budú zmluvnými stranami prednostne riešené dohodou. Pokiaľ by zmluvné strany nedospeli k dohode, riešenie sporu sa riadi slovenským právnym poriadkom.
3. Zmluvu je možné meniť alebo dopĺňať len na základe očíslovaných, písomne uzavretých dodatkov podpísaných oboma zmluvnými stranami.
4. Táto zmluva je vyhotovená v štyroch vyhotoveniach, z ktorých objednávateľ obdrží tri vyhotovenia a zhotoviteľ jedno vyhotovenie.
5. Neoddeliteľnou súčasťou tejto zmluvy je:

* Príloha č. 1 - Opis predmetu zákazky
* Príloha č. 2 - Vyhlásenie o subdodávateľoch.

1. Táto zmluva nadobúda platnosť dňom jej podpisu oboma zmluvnými stranami a účinnosť dňom nasledujúcim po dni jej zverejnenia na webovom sídle objednávateľa.
2. Zmluvné strany prehlasujú, že sú plne spôsobilé na právne úkony, že ich zmluvná voľnosť nie je ničím obmedzená, že zmluvu neuzavreli ani v tiesni, ani za nápadne nevýhodných podmienok, že si obsah zmluvy dôkladne prečítali a že tento im je jasný, zrozumiteľný a vyjadrujúci ich slobodnú, vážnu a spoločnú vôľu a na znak súhlasu ju podpisujú.

|  |  |  |
| --- | --- | --- |
| V Košiciach, dňa .................................... | | V ..............................., dňa ..................... |
| Objednávateľ: | | Zhotoviteľ: |
| **...............................................................** | | **................................................................** |
|  |

Ing. Rastislav Trnka

predseda